**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SOCIĀLO UN VESELĪBAS JAUTĀJUMU**

 **KOMITEJAS SĒDES PROTOKOLS**

Nr.4

2025. gada 8. aprīlī

Sēde sasaukta plkst. 13:00

Sēdi atklāj plkst. 13:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Regīna Tamane.

**Sēdi protokolē:** Dace Tauriņa.

**Sēdē piedalās deputāti:** Andris Garklāvs, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane.

**Sēdē piedalās:** Aiga Briede, Aiva Miškovska, Andris Zunde, Anna Siliņa-Garklāva, Antra Kamala, Artis Ārgalis, Dita Kalniņa, Elēna Brauna, Gunita Gulbe, Ieva Mahte, Ilga Tiesnese, Ilze Rubene, Ineta Zariņa, Inga Zālīte, Inita Hartmane, Iveta Beļauniece, Izita Kļaviņa, Jana Beķere, Jana Lāce, Juris Graudiņš, Klinta Brojeva, Kristiāna Pamše, Kārlis Irmejs, Liene Bukne, Lāsma Liepiņa, Māris Beļaunieks, Raimonds Straume, Sabīne Stūre, Sandra Smiltniece, Santa Čingule, Valentīna Kukule, Valentīna Ozola, Viktors Zujevs, Ģirts Ieleja.

**Darba kārtība:**

1. Par darba kārtību.
2. Par grozījumu Limbažu novada pašvaldības domes 2023. gada 26.oktobra saistošajos noteikumos Nr.25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem” nodošanu sabiedrības viedokļa noskaidrošanai.
3. Par projekta „Primārās veselības aprūpes infrastruktūras uzlabošana ģimenes ārstu praksēs Mandegās, Vidrižos un Pālē” īstenošanu.
4. (papildu d.k. jaut.) Par papildus finansējuma piešķiršanu Limbažu novada Sociālā dienesta 2025. gada budžetā par profesionālās kompetences pilnveidi.
5. Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025.gada marta sēdēs pieņemtajiem lēmumiem.
6. Informācijas.

**1.**

**Par darba kārtību**

Ziņo Regīna Tamane

Iepazinusies ar Sociālo un veselības jautājumu komitejas priekšsēdētājas R. Tamanes priekšlikumu apstiprināt sēdes darba kārtību, **atklāti balsojot: PAR** – 6 deputāti (Andris Garklāvs, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par grozījumu Limbažu novada pašvaldības domes 2023. gada 26.oktobra saistošajos noteikumos Nr.25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem” nodošanu sabiedrības viedokļa noskaidrošanai.
3. Par projekta „Primārās veselības aprūpes infrastruktūras uzlabošana ģimenes ārstu praksēs Mandegās, Vidrižos un Pālē” īstenošanu.
4. (papildu d.k. jaut.) Par papildus finansējuma piešķiršanu Limbažu novada Sociālā dienesta 2025. gada budžetā par profesionālās kompetences pilnveidi.
5. Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025.gada marta sēdēs pieņemtajiem lēmumiem.
6. Informācijas.

**2.**

**Par grozījumu** **Limbažu novada pašvaldības domes 2023. gada 26.oktobra saistošajos noteikumos Nr.25 “****Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem” nodošanu sabiedrības viedokļa noskaidrošanai**

Ziņo Ilze Rubene, debatēs piedalās Andris Garklāvs, Arvīds Ozols

2025.gada 1.janvārī stājās spēkā grozījums likumā “Par sociālo drošību”, kurā palielināts minimālo ienākumu slieksnis no 20% uz 22% no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī. Savukārt Ministru kabineta 2005. gada 15. novembra noteikumu Nr.857 “Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpus ģimenes aprūpē, kā arī pēc ārpus ģimenes aprūpes beigšanās” (turpmāk- MK noteikumi) 24.14 punkts nosaka, “ja pilngadību sasniegušais bērns apgūst augstākās izglītības programmu, pašvaldība, kuras bāriņtiesa pieņēmusi lēmumu par bērna ārpus ģimenes aprūpi, viņam izmaksā pabalstu ikmēneša izdevumiem, kas nav mazāks par likuma "Par sociālo drošību" 2.2 panta otrajā daļā noteikto minimālo ienākumu sliekšņa apmēru (noapaļots līdz pilniem euro)”. Precizēts saistošo noteikumu izdošanas tiesiskais pamatojums, ņemot vērā, ka saskaņā ar grozījumiem MK noteikumos svītrota VI nodaļa, tajā skaitā 27., 30., 31. un 31.1 punkti un tie izteikti jaunos punktos - MK noteikumu 24.9, 24.11 24.13, 24.14 punktos.

Ņemot vērā iepriekšminēto, nepieciešams veikt grozījumus Limbažu novada pašvaldības domes 2023. gada 26. oktobra saistošajos noteikumos Nr.25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem”, sinhronizējot pabalsta apmēru ikmēneša izdevumiem, ja persona turpina mācības no 20% uz 22% no Centrālās statistikas pārvaldes tīmekļvietnē publicētās minimālo ienākumu mediānas, atbilstoši Ministru kabineta regulējumam, kā arī precizējot saistošo noteikumu izdošanas tiesisko pamatojumu.

2025. gada 30. janvārī pieņemti Limbažu novada pašvaldības domes saistošie noteikumi Nr. 2 „Par Limbažu novada pašvaldības 2025. gada budžetu” apstiprināšanu”, kuros paredzēts sociālais atbalsts Limbažu novada iedzīvotājiem, cita starpā, paredzot pastiprinātu atbalstu aizbildnībā esošiem bērniem un audžuģimenēm. Augstāk minētajiem grozījumiem nav nepieciešami papildus finanšu resursi Limbažu novada pašvaldības budžetā.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.

Pamatojoties uz Sociālo pakalpojumu un sociālās palīdzības likuma 3. panta otro daļu, Pašvaldību likuma 3. panta otrās daļas 1. punktu, 5. pantu, 44. panta otro daļu, 46. panta trešo daļu, **atklāti balsojot: PAR** – 5 deputāti (Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, nebalso deputāts Andris Garklāvs, komiteja **NOLEMJ:**

1. Nodot sabiedrības viedokļa noskaidrošanai grozījumus Limbažu novada pašvaldības domes 2023. gada 26.oktobra saistošajos noteikumos Nr.25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem” (pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Sociālajam dienestam, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Sociālajam dienestam, pēc sabiedrības viedokļa noskaidrošanas un apkopošanas, atkārtoti vērsties Sociālo un veselības jautājumu komitejā un Finanšu komitejā saistošo noteikumu apstiprināšanai.
5. Pieņemt zināšanai grozījumu Limbažu novada pašvaldības domes 2023. gada 26. oktobra saistošajos noteikumos Nr.25 “Par Limbažu novada pašvaldības atbalstu bārenim un bez vecāku gādības palikušam bērnam pēc pilngadības sasniegšanas, audžuģimenēm un aizbildņiem” paskaidrojuma rakstu (pielikumā).
6. Atbildīgo par lēmuma izpildi noteikt Sociālā dienesta vadītāju.
7. Kontroli par lēmuma izpildi uzdot Limbažu novada pašvaldības izpilddirektoram.

**3.**

**Par projekta „Primārās veselības aprūpes infrastruktūras uzlabošana ģimenes ārstu praksēs Mandegās, Vidrižos un Pālē” īstenošanu**

Ziņo Klinta Brojeva, debatēs piedalās Regīna Tamane

Centrālā finanšu un līgumu aģentūra līdz šī gada 28. aprīlim izsludinājusi 4.1.1. specifiskā atbalsta mērķa ”Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.3. pasākuma “Primārās veselības aprūpes lomas stiprināšana, attīstot infrastruktūru” otrās kārtas projektu atlasi.

Limbažu novada pašvaldībā (turpmāk – Pašvaldība) saņemts SIA “Skultes doktorāts” šī gada 27. janvāra iesniegums (reģistrēts lietvedības sistēmā ar Nr. 4.8.4/25/716) ar lūgumu rast iespēju Pašvaldībai iesniegt projekta iesniegumu ģimenes ārsta prakses infrastruktūras uzlabošanai.

Sazinoties ar Limbažu novada pakalpojumu sniegšanas centriem un to teritorijās esošām ģimeņu ārstu praksēm, apzinātas atlasei atbilstošas infrastruktūras uzlabošanas vajadzības arī Vidrižos un Pālē esošajās ģimenes ārstu praksēs.

SIA “Skultes doktorāts” plānoti iekštelpu remonta darbi, paplašinot prakses kopējo telpu platību.

SIA “Vidrižu doktorāts” plānota vides piekļūstamības nodrošināšana – diagonālā pacēlāja uzstādīšana un ārdurvju nomaiņa.

Airas Lelles ģimenes ārsta praksē plānota vides piekļūstamības nodrošināšana – iekšējo telpu remonta darbi, paplašinot uzgaidāmo telpu un pielāgojot WC.

Vienai ģimenes ārsta praksei maksimāli pieejamais finansējums ir līdz 30 000 EUR, no tā 85% Eiropas Reģionālās attīstības fonda finansējums, 15% pašvaldības un valsts līdzfinansējums, kura apmēru nosaka ģimenes ārstu prakšu infrastruktūras izmantošanas proporcijas aprēķins.

Pamatojoties uz Pašvaldību likuma 4. panta pirmās daļas 6. punktu, 10. panta pirmās daļas ievaddaļu, **atklāti balsojot: PAR** – 6 deputāti (Andris Garklāvs, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Atbalstīt ieceri īstenot projektu „Primārās veselības aprūpes infrastruktūras uzlabošana ģimenes ārstu praksēs Mandegās, Vidrižos un Pālē” 4.1.1. specifiskā atbalsta mērķa ”Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.3. pasākuma “Primārās veselības aprūpes lomas stiprināšana, attīstot infrastruktūru” otrās kārtas projektu atlasē.
2. Noteikt projekta plānotās izmaksas:

|  |  |
| --- | --- |
| **Kopējās plānotās izmaksas, EUR***Tajā skaitā:*Eiropas Reģionālās attīstības fondsValsts budžeta dotācijaLimbažu novada pašvaldības budžeta līdzfinansējums | **61 282,07**52 089,76 6 312,05 2 880,26 |

1. Uzdot Limbažu novada pašvaldības Centrālās pārvaldes Attīstības un projektu nodaļai līdz šī gada 28. aprīlim sagatavot un Kohēzijas politikas fondu vadības informācijas sistēmā iesniegt projekta iesniegumu „Primārās veselības aprūpes infrastruktūras uzlabošana ģimenes ārstu praksēs Mandegās, Vidrižos un Pālē”.
2. Projekta atbalsta gadījumā uzdot Attīstības un projektu nodaļas attīstības un projektu koordinatorei Klintai Brojevai veikt projekta vadītājas pienākumus un virzīt Limbažu novada domei izskatīšanai lēmuma projektu par projekta izmaksu iekļaušanu budžetā, konkretizējot projekta priekšfinansēšanas un līdzfinansēšanas avotus.
3. Atbildīgo par lēmuma izpildi noteikt Attīstības un projektu nodaļas vadītāju.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

**4.**

**Par papildus finansējuma piešķiršanu Limbažu novada Sociālā dienesta 2025. gada budžetā par profesionālās kompetences pilnveidi**

Ziņo Jana Beķere, debatēs piedalās Andris Garklāvs

Pamatojoties uz Ministru kabineta 2017. gada 13. jūnija noteikumu Nr. 338 “Prasības sociālo pakalpojumu sniedzējiem” 9. punktā noteikto *sociālo pakalpojumu sniedzējs nodrošina darbiniekiem regulāru profesionālās kompetences pilnveidi* un9.2. apakšpunktā noteikto *sociālā darba speciālistam, institūcijas vadītājam un struktūrvienības vadītājam, kurš ir tieši iesaistīts sociālā pakalpojuma sniegšanā un organizēšanā, – ne mazāk par 10 supervīzijas sesijām gadā, pārējiem darbiniekiem – atbilstoši nepieciešamībai.* Limbažu novada pašvaldības veiktā iepirkuma „Par supervīzijas pakalpojumu sniegšanu Limbažu novada Sociālajam dienestam”, iepirkuma identifikācijas Nr. LNP 2025/33 rezultāti izvēloties saimnieciski visizdevīgāko piedāvājumu ir:

par iepirkuma priekšmeta 1. daļu ,,Supervīzija Limbažu novada Sociālā dienesta sociālajiem darbiniekiem darbā ar ģimenēm” un iesniegto piedāvājumu iepirkumā par iepirkuma priekšmeta 1. daļu ar 7008,56 EUR;

par iepirkuma priekšmeta 2. daļu ,,Supervīzija Limbažu novada Sociālā dienesta sociālajiem darbiniekiem darbā ar ģimenēm” un iesniegto piedāvājumu iepirkumā par iepirkuma priekšmeta 2. daļu ar 2537,60 EUR;

par iepirkuma priekšmeta 3. daļu ,,Supervīzija Limbažu novada Sociālā dienesta sociālajiem darbiniekiem darbā ar ģimenēm” un iesniegto piedāvājumu iepirkumā par iepirkuma priekšmeta 3. daļu ar 1518,50 EUR par kopējo summu **11064,66 EUR.**

Limbažu novada pašvaldība sākotnēji veic supervīziju izdevumu apmaksu 100% apmērā un pēc tam var pretendēt uz Labklājības ministrijas kompensāciju no atbilstoši veiktajiem izdevumiem par nodrošināto supervīziju sociālā darba speciālistiem ne vairāk par 10 supervīzijas sesijām gadā. Kompensācijas apmērs 70% apmērā no vienas vienības izmaksu metodikā noteiktās likmes. 2025. gadā plānots pieprasīt kompensāciju par paredzēto supervīzijas pakalpojumu 7745,26EUR apmērāsaskaņā ar Ministru kabineta 2023. gada 12. decembra noteikumiem Nr. 751 “Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.4. pasākuma "Profesionāla un mūsdienīga sociālā darba attīstība" īstenošanas noteikumi” 14.2. apakšpunktā noteikto.

Limbažu novada Sociālā dienesta budžetā 104, 10.900; 23247 šajā gadā pietrūkst 3064,66 EUR apmērā profesionālās kompetences pilnveides (supervīzijas) mērķim.

Ņemot vērā minēto, kā arī pamatojoties uz Pašvaldību likuma 4. panta pirmās daļas 9. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 5 deputāti (Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, balsojumā nepiedalās deputāts Andris Garklāvs, komiteja **NOLEMJ:**

1. Piešķirt papildus finansējumu 3064,66 EUR (trīs tūkstoši sešdesmit četri *euro*, 66 centi) apmērā Limbažu novada Sociālā dienesta budžetā 104, 10.900; 23247 Profesionālās kompetences pilnveide (supervīzijas) no Limbažu novada pašvaldības budžeta līdzekļiem neparedzētiem gadījumiem.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2025. gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu novada Sociālā dienesta vadītāju Ilzi Rubeni.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Lēmuma projektu virzīt izskatīšanai Limbažu novada domes sēdē.

**5.**

**Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025. gada marta sēdēs pieņemtajiem lēmumiem**

Informē Inga Zālīte

Saskaņā ar Limbažu novada pašvaldības 25.11.2021. saistošo noteikumu Nr.31 „Par Limbažu novada pašvaldības palīdzību dzīvojamo telpu jautājumu risināšanā” 8. punktu, Deklarētās dzīvesvietas anulēšanas un dzīvokļu jautājumu risināšanas komisijas priekšsēdētāja I. Zālīte informē par Deklarētās dzīvesvietas anulēšanas un dzīvokļu jautājumu risināšanas komisijas 2025. gada marta sēdēs pieņemtajiem lēmumiem par pašvaldības dzīvokļu izīrēšanu un īres līgumu termiņa pagarināšanu.

Iepazinušies ar informāciju, deputāti pieņem informāciju zināšanai.

**6.**

**Informācijas**

-

Sēdi slēdz plkst. 13:24

Sēdes vadītāja R. Tamane

Sēdes protokoliste D. Tauriņa